Norsk regnesentral: 81,1 prosent sjanse for Leicester-gull
Det kommer fram av beregninger som Nikolai Sellereite og Anders Løland ved Norsk Regnesentral har gjort for VG. De har beregnet at Leicester har 99,8 prosent sjanse for medalje i årets serie. Årets overraskelseslag ligger i øyeblikket seks poeng foran Tottenham, når begge disse klubbene har syv kamper igjen. Norsk Regnesentral-forskerne har «spilt» de resterende kampene i Premier League 100 000 ganger på en datamaskin. Her er deres beregninger for ligagull: 1. Leicester: 81,1 % 2. Tottenham: 16,2 % 3. Arsenal: 2,4 % 4. Manchester City: mindre enn 0,1 % 5. West Ham: mindre enn 0,1 % Sannsynligheten for ulike Leicester-plasseringer: 1. plass: 81,1 % 2. plass: 16,4 % 3. plass: 2,3 % 4. plass: 0,1 % Sannsynlighet for pallplass: 1. Leicester: 99,8 % 2. Tottenham: 96,3 % 3. Arsenal: 68,2 % 4. Manchester City: 16,5 % 5. West Ham: 9,3 % 6. Manchester United: 8,4 % Beregningene er basert på en statistisk modell hvor hvert lag har et styrketall. Det tas hensyn til hjemmebanefordel, men ikke eventuell formutvikling. Den (relative) hjemmebanefordelen er den samme for alle lag. Les også: Er Leicester gode eller Premier League dårlig? Nikolai Sellereite, som er forsker, og Anders Løland, som er assisterende forskningssjef, forteller at styrketallene og hjemmebanefordelen er tallfestet ved hjelp av resultatene i kampene som er spilt hittil i år. Her tas det hensyn til hvilke lag som har spilt mot hverandre, slik at en seier over et godt lag er bedre enn en like stor seier over et dårligere lag. En stor seier er i tillegg bedre enn en ettmålsseier. Rangering av lagene basert på styrketallene følger dermed ikke helt tabellsituasjonen, men avviker noe fordi det tas hensyn til hvem som har møtt hvem og fordi også målforskjell har betydning for beregning av styrketallene. Modellen mener derfor at Leicester City er årets beste lag (styrketall 100), mens Tottenham ligger et hakk under på andreplass (styrketall 99). Arsenal er det tredje beste laget (styrketall 97). For disse tre stemmer det altså med tabellsituasjonen. Kommentar: – Hvor lenge kan Fotball-Europa leve med dette? Forskerne har også sett på kampen om å unngå nedrykk. Konklusjonen er at Newcastle og Sunderland ligger nærmest til å følge Aston Villa ned - men Norwich er også ille ute. Sannsynligheten for nedrykk for de ti dårligste lagene på tabellen: 11.West Bromwich: mindre enn 0,1 % 12. Everton: mindre enn 0,1 %. 13. Bournemouth: 0,1 % 14. Watford: 0,2 % 15. Swansea: 1,0 % 16. Crystal Palace: 4,4 % 17. Norwich: 53,4 % 18. Sunderland: 63,8 % 19. Newcastle: 77,0 % 20. Aston Villa: 99,9 %
Det er 81,1 prosent sjanse for at Leicester tar et sensasjonelt ligagull. Tottenham har 16,2 prosent sjanse til Premier League-tittel.